Sakpas-Sake: Sakke, vonke en kragstasies | Netwerk24
Deur Elvira Wood 11 April 2019 07:47
Daar is reeds syfers wat wys beurtkrag knou die ekonomie.
Het jy lankal al opgehou om inkopiesakke saam te neem winkel toe en koop jy maar weer plastieksakke?
Een van die groot winkelgroepe wil dié gedrag nou stopsit.
1. Interdik wil Steinhoff belet om Pepkor te verkoop
2. Vonke spat in Bantu Holomisa se kruisverhoor
“Wat is jou punt presies?” en “Ek het ’n paar lekker vrae wat ek jou kliënte wil vra,” is hoe Bantu Holomisa, leier van die UDM, vrae onder kruisverhoor antwoord.
Adv. Daniel Berger SC het Holomisa Woensdag onder kruisverhoor geneem voor die kommissie van ondersoek na gebeure by die Openbare Beleggingskorporasie (OBK).
3. Sakevertroue erg geknou deur beurtkrag, swak rand
Sakevertroue is nou die laagste in sewe maande en het vier opeenvolgende maande verswak. Dit het ook al hoe vinniger verswak – en het dalk nog nie die onderste draaipunt bereik nie.
Die Suid-Afrikaanse Kamer van Koophandel en Nywerheid (SAKKN) se indeks van sakevertroue het in Maart met 5,8 punte tot 91,8 gedaal vergeleke met Maart 2018. Dis ook 1,6 punte laer as in Februarie.
Lees ook: Beurtkrag ‘stuit ekonomie in sy spore’ – Mike Schüssler
4. Group Five se krisis kan kragstasie kopseer gee
Group Five is die operateur van die kragstasie wat CPVPower Plant nr. 1 (CPV1) besit.
5. Bestee R50 by PnP, kry gratis sak van R5
Vir twee weke gaan Pick n Pay elke dag 20 000 herbruikbare winkelsakke aan sy klante landwyd verskaf as deel van sy veldtog om plastiekbesoedeling hok te slaan.
Die winkelreus het Dinsdag aangekondig dat enige klant wat meer as R50 by een van sy winkels bestee die kans staan om ’n gratis hoëgehaltesak wat uit 100% herwinde materiaal gemaak is te ontvang om verbruikers minder afhanklik van plastiek te maak.
Statistieke Suid-Afrika maak die nuutste mynbou- en produksiesyfers bekend.
Meer oor: Steinhoff | Tekkie Town | Group Five | Pepkor | Bantu Holomisa | Obk-Ondersoek | Beurtkrag